Jy het byna élke aksie van die honde wat jy beskryf het met 'n foto geïllustreer en dus élke foto met 'n beskrywing verduidelik. Dit maak die skets só interessant!
Jy weet net nie hoe swaar daardie bamboese vol soutwater is waarmee jy ons deur die branders laat swem nie!
Jy beweer: net soos die honde slaag as hulle op die uithaal van die bamboes fokus, geld dit ook vir ons mense. Ons vergeet dan heeltemaal van die struikelbokke:
Die gaanuithaal van die bamboes is 'n uitmuntende beeld vir doelgerigtheid. Die denker Friedrich Nietzsche kan by jou kom kers opsteek! Hy benadruk die fokus op 'n doel - die hoekom - as hy skryf: "Hy wat 'n hoekom vir die lewe het, verduur byna enige hoe." / "Wer ein Wozu zum Leben hat, erträgt fast jedes Wie."
Die sielkundige Viktor Frankl wat een van die min Jode was wat 'n konsentrasiekamp oorleef het, gebruik hierdie boonste uitspraak van Nietzsche as die tema van sy boek: net dié het oorleef wat tydens die ontberings op die doelwit van 'n vrye lewe bly konsentreer het.